CELEX: C2005/296/31
Language: da
Date: 2005-11-26 00:00:00
Title: Sag C-364/05: Sag anlagt den  27. september 2005  af Kommissionen for De Europæiske Fællesskaber mod Kongeriget Nederlandene

26.11.2005   
            
            
               DA
            
            
               Den Europæiske Unions Tidende
            
            
               C 296/17
            
         Sag anlagt den 27. september 2005 af Kommissionen for De Europæiske Fællesskaber mod Kongeriget Nederlandene
   (Sag C-364/05)
   (2005/C 296/31)
   Processprog: nederlandsk
   Ved De Europæiske Fællesskabers Domstol er der den 27. september 2005 anlagt sag mod Kongeriget Nederlandene af Kommissionen for De Europæiske Fællesskaber ved Michel van Beek, som befuldmægtiget.
   Kommissionen har nedlagt følgende påstande:
   
               —
            
            
               Det fastslås, at Kongeriget Nederlandene har tilsidesat sine forpligtelser i henhold til
               Europa-Parlamentets og Rådets direktiv 2001/20/EF (1) af 4. april 2001 om indbyrdes tilnærmelse af medlemsstaternes love og administrative bestemmelser om anvendelse af god klinisk praksis ved gennemførelse af kliniske forsøg med lægemidler til human brug og
               Kommissionens direktiv 2003/94/EF (2) af 8. oktober 2003 om principper og retningslinjer for god fremstillingspraksis for humanmedicinske lægemidler og testpræparater til human brug,
               idet det ikke har vedtaget de love og administrative bestemmelser, der er nødvendige for at efterkomme direktiverne,
               eller under alle omstændigheder ikke har underrettet Kommissionen herom.
            
         
               —
            
            
               Kongeriget Nederlandene tilpligtes at betale sagens omkostninger.
            
         Søgsmålsgrunde og væsentligste argumenter:
   Artikel 22, stk. 1, i direktiv 2001/20 bestemmer, at medlemsstaterne inden den 1. maj 2003 skal vedtage og offentliggøre de love og administrative bestemmelser, der er nødvendige for at efterkomme direktivet, og at de straks skal underrette Kommissionen herom. Hvad angår direktiv 2003/94 bestemmes det i artikel 17, at fristen for gennemførelsen er den 30. april 2004.
   
      (1)  EFT L 121, s. 34.
   
      (2)  EUT L 262, s. 22.